***Výbor***

***Národnej rady Slovenskej republiky***

***pre verejnú správu a regionálny rozvoj***

Bratislava 24. novembra 2022

Číslo: CRD-2566/2022

## P o z v á n k a

V súlade s § 49 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov ***zvolávam*** **69.** schôdzu Výboru Národnej rady Slovenskej republiky pre verejnú správu a regionálny rozvoj, ktorá sa uskutoční

**29. novembra 2022 o 11.00 h**

v budove Kancelárie Národnej rady Slovenskej republiky, v rokovacej miestnosti výboru č. 147a, Námestie Alexandra Dubčeka 1, v Bratislave.

**Návrh programu:**

1. Schvaľovanie **spoločnej správy** výborov Národnej rady Slovenskej republiky o výsledku prerokovania **návrhu poslanca Národnej rady Slovenskej republiky Tomáša VALÁŠKA na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších prepisov (tlač 1242a)**

Spravodajca: **Jana MAJOROVÁ GARSTKOVÁ,** poslankyňa NR SR

1. Schvaľovanie **spoločnej správy** výborov Národnej rady Slovenskej republiky o výsledku prerokovania **návrhu poslancov Národnej rady Slovenskej republiky Miloša SVRČEKA, Jozefa LUKÁČA a Petry HAJŠELOVEJ na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa mení zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1233a)**

Spravodajca: **Zita PLEŠTINSKÁ,** poslankyňa NR SR

1. Schvaľovanie **spoločnej správy** výborov Národnej rady Slovenskej republiky o výsledku prerokovania **návrhu poslancov Národnej rady Slovenskej republiky Lukáša KYSELICU, Jany MAJOROVEJ GARSTKOVEJ, Richarda NEMCA. Márie ŠOFRANKO a Miloša SVRČEKA na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov (tlač 1252a)**

Spravodajca: **Martina BRISUDOVÁ,** poslankyňa NR SR

1. Schvaľovanie **spoločnej správy** výborov Národnej rady Slovenskej republiky o výsledku prerokovania **vládneho návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších prepisov (tlač 1212a)**

Spravodajca: **Peter DOBEŠ**, poslanec NR SR

**Jozef L U K Á Č, v. r.**

predseda výboru

Za správnosť: Zuzana Rekenová

tajomníčka výboru